સામાન્ય સંજોગોમાં જમીન / મિલકતને લગતા વેચાણ, ખરીદ તથા અન્ય વહેવાર રેવન્યૂ રેકોર્ડ યાને ૭:૧૨ તથા હકપત્રકને ધ્યાનમાં લઈને કરવામાં આવે છે, રેવન્યૂ રેકોર્ડ પર જે વ્યક્તિ માલિક તથા કબજેદાર દર્શાવ્યા હોય તેને માલિક કબજેદાર માની લઈ જમીનના વહેવાર તેવી વ્યક્તિ સાથે કરવામાં આવે છે, પરંતુ કાયદાકીય જોગવાઈઓ ધ્યાને લેતાં ૭:૧૨ હકપત્રક યાને રેવન્યૂ રેકોર્ડ પર જેઓના નામ માલિક /કબજેદાર દર્શાવ્યા હોઈ તે કાયદેસરના માલિક/ કબજેદાર ન પણ હોય અથવા તેઓની સાથે અન્ય વ્યક્તિ પણ સહમાલિક હોઈ શકે છે અથવા જેઓના નામ ૭:૧૨/ હકપત્રકમાં દર્શાવેલ હોય તેઓ માલિક/ કબજેદાર ન હોતા અન્ય કોઈ વ્યક્તિ માલિક/ કબજેદાર હોઈ શકે છે.